Lørdag var første dag til det store væddeløb i Aalborg, Aalborg Store Pris. Her åbnede væddeløbet op for gæster, der kunne overvære flere løb med de heste, der var på auktion sidste år, og som nu har fået deres første tur på væddeløbsbanen. Her var der også sat op til hesteauktion, hvor interesserede købere kunne få lov at byde på de unge heste. To af dem, der kiggede på heste, var Nanna Sørensen og hendes mor Connie Hansen, begge fra Vodskov, der ledte efter en travhest. - Det er jo meget vigtigt, at man finder den rigtige hest til trav. Der er tale om mange penge, når man køber en hest, og man kigger både på form og stamtræ, siger Nanna Sørensen. Nanna har tidligere redet både galop og trav, men hende har i tidens løb måtte skille sig af med de fleste af sine heste. Nu leder Nanna Sørensen og hendes mor efter en hest til at starte op med trav igen. - Jeg vil gerne have en med lang hals, og en, der er bred mellem forbenene. Og så skal den også gerne have et roligt sind, siger Nanna Sørensen. Klokken 19 begynder selve auktionen, og her skal Nanna Sørensen og hendes mor se, om det lykkedes dem at få den hest med hjem, som de drømmer om. Søndag begynder Aalborg Store Pris 2018, og TV2 Nord er med det meste af dagen, hvor vi sender live på vores TV-kanal Salto.
Lørdag åbnede Aalborg Store Pris med flere træningsløb og hesteauktion.